section_heading: 2012.
paragraph_text: Do treće pobjede u sezoni, Hamilton je stigao 9. rujna na Velikoj nagradi Italije. Britanac je osvojio pole position ispred momčadskog kolege Jensona Buttona, a na startu je došao pod pritisak trećeplasiranog u kvalifikacijama – Felipea Masse u Ferrariju, no uspio je zadržati vodstvo koje, osim kad je otišao u boks po promjenu guma, nije ispuštao do kraja utrke.<small><ref> Italian GP: Lewis Hamilton wins dominantly at Monza for McLaren BBC Sport Objavljeno 9. rujna 2012. Pristupljeno 4. kolovoza 2021. </small> Svoj šesti pole position u sezoni je osvojio na Velikoj nagradi Singapura, a u utrci je odustao s vodeće pozicije u 23. krugu zbog problema s mjenjačem.<small><ref> Vettel wins in Singapore as Hamilton drops out Race fans Objavljeno 23. rujna 2012. Pristupljeno 4. kolovoza 2021. </small> Dana 28. rujna, nakon dugotrajnih špekulacija, stigla je vijest da je Hamilton potpisao ugovor s Mercedesom na iduće tri godine, gdje će zamijeniti Michaela Schumachera, a momčadski kolega će mu biti Nico Rosberg.<small><ref> Lewis Hamilton u Mercedesu! GP1.hr Objavljeno 28. rujna 2012. Pristupljeno 14. kolovoza 2021. </small>